Kart over Brettingsnæsset fra 1901
Etterkrigs nærforsvarsstilling Foto: Tommy Gildseth 
En av Armstrong-kanonene ved Brettingen fort, under den tyske okkupasjonen Foto: Ebert (1943) 
En av de verneverdige moniermagasinene Foto: Tommy Gildseth 
**Brettingen fort** ble påbegynt i 1897, sammen med Hysnes fort og Hambåra fort som en del av Agdenes befestninger og den generelle opprustningen mot unionsoppløsningen i 1905.. Kanonstillingene ble ferdigstilt i perioden 1897 til 1900, mens det sentrale leirområdet ikke ble reist før 1916.

Fortet ble overtatt av det tyske marine kystartilleriet under okkupasjonen av Norge fra 1940 til 1945, og ble i løpet av denne perioden ytterlige forsterket. Det hadde den tyske betegnelsen MAB 1./506. Fortet var en del av Artillerigruppe Trondheim øst. Brettingen var standkvarter for gruppen. Etter krigen overtok kystartilleriet fortet, og gjorde ytterlige utbygninger. Fortet fortsatte å være en del av kystartilleriet, inntil det ble nedlagt i 1998.

Brettingen ble opprinnelig oppsatt med et 15 cm batteri, bestående av 3 stk 15 cm middelstunge Armstrong L/47,5 M 1897 kanoner, og et 21 cm batteri, bestående av 2 stk tunge Armstrong L/45 M 1896 kanoner. I 1942 byttet tyskerne ut 15 cm kanonene med 4stk 15 cm SKC/28 Skoda-kanoner. 15 cm Armstrong-kanonen fra Brettingen ble deretter fordelt på Hysnes og Hambåra fort.

I løpet av sommeren og høsten 2011 ble Brettingen fort sikret av forsvarsbygg, noe som innebar igjenstøping eller fjerning av bunkere og fjellanlegg for å gjøre området tilgjengelig for almenheten. Videre planer er nå å selge området som hyttetomter.

Verneinteresse
--------------

Brettingen fort er forskriftsfredet og fremstår i dag, i stor grad slik fortet ble utbygd i tiden før og under første verdenskrig, og det knytter seg derfor en stor verneinteresse til det øvre fortsområdet, der de fleste av de militære byggverkene ligger. Av særlig interesse er de 2 moniermagasinene som ligger ved Brettingen, og som ble oppført i løpet av den første byggeperioden.
På tross av fortets historiske betydning ble deler av fjellanlegget, og en av kanonene ved fortet sprengt av forsvaret i løpet av år 2000, til protester fra bl.a. lokale politikere og Fosen krigshistoriske samlinger.

Referanser
----------

1. 1 2  Brettingen fort - Avhendingsprosjektet
2. ↑  «Klar til strid - Kystartilleriet gjennom 100 år», Kystartilleriets Offisersforening, 1999.
3. ↑  Landsverneplan for forsvaret
4. ↑  Brettingen for støpes igjen
5. ↑  Kulturminnesøk - BRETTINGEN
6. ↑  Landsverneplan for Forsvaret (Høringsutkast) - Brettingen[*død lenke*]
7. ↑  Brettingen Fort er sprengt

Litteratur
----------

* Fjørtoft, Jan Egil (1983). *Tyske kystfort i Norge*. Arendal: Agder presse. ISBN 8299087813.

Eksterne lenker
---------------

* (en) Brettingen fort – kategori av bilder, video eller lyd på Commons Rediger på Wikidata
* «Brettingen fort». *Kulturminnesøk*. Riksantikvaren – Direktoratet for kulturminneforvaltning.

| * v
* d
* r
Agdenes festning |
| --- |
| Brettingen fort **·** Hambåra fort **·** Hysnes fort **·** Løkhaugen fort **·** Sørviknes torpedobatteri |


| * v
* d
* r
Artilleriegruppe Drontheim-Ost MAA 506 |
| --- |
| 
* MAB 1./506 Brettingen (Brettingen fort)
* MAB 2./506 Hysnes (Hysnes fort)
* MAB 3./506 Lökhaug (Løkhaug fort)
* MAB 4/506 Hambaara (Hambåra fort)
* MAB 5./506 Stördal
* HKB 17./975 Selnes

 |

Portal: Andre verdenskrig

|  |  |
| --- | --- |
| Oppslagsverk/autoritetsdata | Riksantikvaren kulturminne
 |